open-index/open-wikipedia-markdown huggingface dataset:
מילאן אצ'ימוביץ'

**מִילָאן אָצִ'ימוֹבִיץ**' (בסרבית קירילית: **Милан Аћимовић**, בסרבו-קרואטית: **Milan Aćimović**; 31 במאי 1898, פינוסאווה, בלגרד רבתי, ממלכת סרביה – 25 במאי 1945, רכס זֶלֶנְגוֹרָה בבוסניה, יוגוסלביה הדמוקרטית הפדרלית) היה פוליטיקאי סרבי, משתף פעולה עם הנאצים, אשר כיהן כשר הפנים מטעם ממשלת הבובות של מילאן נדיץ' - ממשלת ההצלה הלאומית במלחמת העולם השנייה בשלהי 1944, לאחר שחרור בלגרד על ידי כוחות הפרטיזנים של טיטו, הצטרף לכוחות הצ'טניקים ונהרג בקרב עם כוחות הפרטיזנים.

## קורות חייו
מילאן אצ'ימוביץ' נולד בעיירה פינוסאווה הסמוכה לבלגרד, אשר הפכה ברבות הימים לפרבר שלה. ב-1923 סיים תואר במשפטים באוניברסיטת בלגרד. בשלהי 1938 מונה לשר הפנים של ממלכת יוגוסלביה. הוא קיים קשרים הדוקים עם הנס הלם הנספח המשטרתי הגרמני בבלגרד וככל הנראה שימש לו מודיע. בפברואר 1939 הודח מכהונתו והושם במעצר בית. הוא שוחרר באוגוסט 1940.

ב-1 במאי 1941, לאחר כיבוש יוגוסלביה על ידי גרמניה הנאצית מינו הנאצים ממשלת קומיסרים זמנית ואצ'ימוביץ' מונה לראש הממשלה ולקומיסר לענייני פנים. לאחר תחילת פעולות הגרילה נגד הגרמנים החליטו שלטונות הכיבוש להקים מחנה ריכוז לאסירים פוליטיים. האראלד טורנר ראש המנהל האזרחי מטעם הגרמנים הנחה את אצ'ימוביץ' להקים את מחנה הריכוז באנייצה וזה הטיל את הביצוע בפועל על דראגומיר יובאנוביץ'. אצ'ימוביץ' נחשב לפוליטיקאי "אפור" ולא זכה לאהדה ציבורית רחבה ועל כן מינו הגרמנים את הגנרל מילאן נדיץ' לראש "ממשלת ההצלה הלאומית" ואצ'ימוביץ' מונה רשמית לשר הפנים.

אצ'ימוביץ' תמך בסתר במחתרת הצ'טניקים. הגרמנים חשדו בו ובפעולותיו, ולבסוף ב-10 בנובמבר 1942 הועבר מתפקידו ובמקומו מונה הקולונל טנסיה דיניץ'. עם זאת, נותר בקשרים טובים עם השלטונות הגרמניים. באוקטובר 1944 שחררו כוחות הפרטיזנים של טיטו את בלגרד ואצ'ימוביץ' נמלט מהעיר. הוא הצטרף לכוחות הצ'טניקים ומצא את מותו בקרב מול כוחותיו של יוסיפ ברוז טיטו ברכס זֶלֶנְגוֹרָה אשר באזור בוסניה.

## קישורים חיצוניים

## הערות שוליים

קטגוריה:אישים משתפי פעולה עם הנאצים
קטגוריה:פוליטיקאים יוגוסלבים
קטגוריה:יוגוסלבים במלחמת העולם השנייה
קטגוריה:בלגרד: אישים
קטגוריה:שרי ממשלות יוגוסלביה
קטגוריה:ילידי 1898
קטגוריה:נפטרים ב-1945
איי ABC

**איי ABC** (ABC islands) קבוצת איים בים הקריבי, הקרויה על פי האות הראשונה בשמותיהם: ארובה (Aruba), בונייר (Bonaire) וקוראסאו (Curaçao).

שלושת האיים משתייכים לממלכת ארצות השפלה של הולנד. ארובה וקורסאו הם טריטוריות אוטונומיות.

הולנדית הייתה השפה הרשמית באיים במשך רוב ההיסטוריה שלהם. אנגלית הפכה לשפה הרשמית באנטילים ההולנדים בשנת 2007.

## היסטוריה
יש הסבורים שאיי ABC התגלו לראשונה על ידי אחד הקפטנים של כריסטופר קולומבוס, אלונסו דה איידה  (Alonso de Ojeda), אשר הגיע לראשונה לקוראסאו במאי 1499. הוא אמר שהוא כינה את האיים "איי הענקים" (Las Islas de los Gigantes) בשל מראם של התושבים הילידים. באופן רשמי הם התגלו על ידי אמריגו וספוצ'י, כאשר הקרטוגרף שלו חואן דה לה קוזה ביצע לראשונה רישומים לאיים. המתיישבים הספרדים הראשונים באי, שלא הצליחו למצוא בו זהב, חטפו את רוב הילידים על מנת שיעבדו עבורם כעבדים בהיספניולה. ב-1527 הקימו הספרדים ממשל עבור האיים והדת הקתולית הפכה דומיננטית באיים.

בשנת 1634 הולנד נלחמה בספרד על השליטה על באיים. ההולנדים ניצחו במלחמה ובעקבות כך האיים עברו לשליטה הולנדית. חברת הודו המערבית ההולנדית פיתחה את האזור, והקימה נמל מרכזי בקוראסאו. לביטול סחר העבדים ב-1863 הייתה השפעה הרסנית על כלכלת האיים, אף על פי שהכלכלה שבה והתעוררה עם גילוי הנפט בוונצואלה בתחילת המאה ה-19, ובעקבות כך האיים הפכו לבתי זיקוק גדולים.

האיים הפכו לחלק מהאנטילים ההולנדיים ב-1954, והולנד העניקה לאיים אוטונומיה פוליטית בתוך ממלכת הולנד. בשנת 1986 ארובה נפקדה מהאנטילים ההולנדים והפכה למדינה נפרדת בתוך הממלכה. עם פירוק האנטילים ההולנדים ב-10 באוקטובר 2010, זכתה קוראסאו למעמד דומה לארובה. בונייר הפכה לרשות מוניציפלית של הולנד, אם כי כיום היא שומרת על מעמדה כטריטוריה מעבר לים של האיחוד האירופי.

## קישורים חיצוניים

קטגוריה:האנטילים הקטנים
קטגוריה:הולנד: גאוגרפיה
ABC
יחיאל מיכל שטיינברג

שמאל|ממוזער|250 פיקסלים|בניית בית החרושת לאריחים, מוצא, 1904
שמאל|ממוזער|250 פיקסלים|בית חרושת ללבנים של שטיינברג (1930)
**יחיאל מיכל שטיינברג** (1864–1949) היה נגר ומחלוצי תעשיית הקרמיקה בישראל, יליד האימפריה הרוסית.

## ביוגרפיה
יחיאל מיכל שטיינברג נולד בשנת 1864 בסוחובולי שבמחוז הורדנה, האימפריה הרוסית (כיום בלארוס) לאביו, צבי סצ'ילה, ולאמו חיה שרה לבית בוברי מסוחוליב. הבית היה מסורתי. עם זאת הושפע שטיינברג מן הביל"ויים ושאף לעלות לארץ ישראל בעקבותיהם. ע"פ סוזי אבן ההחלטה להתיישב בארץ-ישראל נולדה לאחר שראה את חברו מוכה למוות בידי רוסי אנטישמי. לשם כך הכשיר עצמו במלאכת הנגרות. ערב עלייתו שינה את שם משפחתו ל'שטיינברג', שהיה שמו של האדם ממנו קנה את הדרכון. האו הלך ברגל אל נמל קונסטנצה שברומניה ומשם הפליג בשנת 1884 לארץ-ישראל.

בשנת 1886 הגיעה לארץ-ישראל ארוסתו, גיטל בת אליהו בנעט. השנים התחתנו והתיישבו בירושלים. בשנת 1896 עברו להתגורר ביפו ואחר כך בנוה צדק. בשנת 1898 היגרו לחדרה, שם שימש מיכל כקבלן לבניית צריפי המתיישבים. בשנת 1901 רכש 56 דונם במושבה מוצא. באותו זמן רכשו גם אחיו, ירחמיאל ושלמה רכשו קרקעות במוצא. בתחילה הקים יקב ואורוות שמוקמו בקולוניה. באותה תקופה נסעו יחיאל ואחיו ירחמיאל לדרום אפריקה ולקונגו, במטרה לחפש פרנסה. עם שובו, החל להקים בית אבן במוצא ועשה ניסיון להקים מפעל לאריחים יחד עם דוד ילין ויחיאל מיכל פינס, ובעזרתו של מהנדס בשם אלטר גרינברג, מפעל לרעפים מחומר שאתר סמוך למוצא - דג'וויר. לאחר כשנתיים של ניסיונות ייצור כושלים נזנח הרעיון.
 
בשנת 1923 הקים שטיינברג מפעל לרעפים ולבנים, בעזרת מומחה שהובא ממצרים. המפעל פעל במבנה המכונה "הבית האדום". במאורעות תרפ"ט (1929) שימש המפעל שימש מקום מפלט לתושבי מוצא. בית המשפחה נבזז, אחיו ירחמיאל נפצע ו-11 אנשים, בהם רבים מבני משפחת מקלף, השכנה, נהרגו באכזריות. בעקבות הטבח עבר יחיאל להעסיק יהודים בלבד, מלבד כמה ערבים שעבדו אצלו מראשית התקופה.

במרד הערבי הגדול (1936), שהו יחיאל ומשפחתו במצרים. בית החרונת ניזוק, אולם שטיינברג בנה אותו מחדש. שטיינברג יצר קרטל עם מפעל הרעפים שפעל במתחם שנלר, ובמסגרתו תיאמו שני המפעלים את מחיריהם. בשנות ה-50 של המאה ה-20 שכר את מבנה המפעל אדם בשם טוביה בראון, שהפעיל אותו עד לשנת 1959.

## קישורים חיצוניים
* 
* 
* גיל גורדון, "גגות מתעופפים ברוח": כניסתם של רעפים ותעשיית החרסית לארץ ישראל, זמנים: רבעון להיסטוריה, סתיו 2006, גיליון 96

## לקריאה נוספת
* סוזי אבן, **זיכרונות**, כנרת זמורה ביתן, אור יהודה, 2009

## הערות שוליים

קטגוריה:אנשי העלייה הראשונה
קטגוריה:תעשיית הקרמיקה בישראל
קטגוריה:מוצא: אישים
קטגוריה:ישראלים ילידי האימפריה הרוסית
קטגוריה:משפחת שטיינברג
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1864
קטגוריה:ישראלים שנפטרו ב-1949
הרי סקנדינביה

**הרי סקנדינביה** הם רכס הרים שחוצה את חצי האי סקנדינביה מצפון-מזרח לדרום-מערב לאורך 1,700 קילומטרים. הקצה המערבי של רכס ההרים צונח הישר לתוך הים הצפוני והים הנורווגי, ויוצרים את הפיורדים של נורווגיה, ואילו החלק הצפון-מזרחי של הרכס מתפתל בהדרגה לכיוון פינלנד. בצפון הם מהווים את הגבול בין נורווגיה לשוודיה.

ההרים אינם גבוהים במיוחד, אך הם תלולים מאוד במקומות מסוימים. גלדהפיגן בדרום נורווגיה היא הפסגה הגבוהה ביותר בחלק הצפוני של יבשת אירופה (כ-2,469 מטרים מעל פני הים), קיבניקיז היא הפסגה הגבוהה ביותר בצד השוודי, (כ -2,104 מטרים מעל פני הים), ואילו הלטי היא הפסגה הגבוהה ביותר בפינלנד (כ-1,324 מטרים מעל פני הים).

רכס הרי סקנדינביה הם חלק מהאורוגנזה של קלדוניה  שהיה קיים לפני 400 מיליון שנים. הרכס במצבו הנוכחי נוצר בעקבות התנגשות בין הלוח הטקטוני הצפון-אמריקני לבין הלוח הטקטוני הבלטי  לפני 70 מיליון שנים.

## גלריה

קובץ:GaldhøpiggenFromFannaråki.jpg
קובץ:Glittertind1999.jpg
קובץ:Falketind.jpg
קובץ:Abisko alps.JPG
קובץ:Suomen korkeimmat tunturit.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אירופה: רכסי הרים
קטגוריה:סקנדינביה
Like a Virgin & Other Big Hits!

****** הוא המיני-אלבום הראשון של הזמרת מדונה אשר יצא לאור ב-10 באוקטובר 1985 על ידי חברות התקליטים האחים וורנר–פיוניר וסייר רקורדס. המיני-אלבום הופץ ביפן בלבד, אך הופץ גם בארצות הברית בשנת 2016 במסגרת "יום התקליט הבין-לאומי".

כמה עשורים לאחר צאתו, הצליח המיני-אלבום להתברג במקום ה-98 במצעד האלבומים העכשוויים של בילבורד.

## רקע והפקה
המיני-אלבום כולל בתוכו שלוש גרסאות רמיקס לשיריה של מדונה משני אלבומיה הראשונים, ''Madonna'' ו-*[[Like a Virgin]]*. בנוסף לכך, הוא כולל את הגרסה המקורית של השיר "Holiday", אשר לקוח מתוך אלבומה הראשון, *Madonna*. הרמיקסים לשירים נעשו על ידי המפיק ג'ון "ג'ליבין" בניטז אשר עבד עם הזמרת בעבר.

המיני-אלבום לא זכה להצלחה רבה, אך כאשר יצא לאור מחדש בארצות הברית ב-2016 צבר תאוצה, והצליח להיכנס למקום החמישי במצעד האלבומים הפיזיים של בילבורד, למקום השלישי במצעד אלבומי הדאנס/אלקטרוני, ולמקום השמיני במצעד אלבומי ה-Tastemaker.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי רמיקס מ-1985
קטגוריה:מיני-אלבומי בכורה מ-1985
קטגוריה:אלבומי רמיקס של מדונה
קטגוריה:מיני-אלבומים של מדונה
קטגוריה:אלבומי רמיקס באנגלית
קטגוריה:מיני-אלבומים באנגלית
קטגוריה:אלבומים שהוקלטו באולפני סיגמא סאונד
קטגוריה:אלבומים שהוקלטו באולפני אווטאר
קטגוריה:אלבומי חברת סייר רקורדס
קטגוריה:מיני-אלבומי חברת וורנר רקורדס
רכס באטסון

**רכס באטסון** (באנגלית: **Butson Ridge**) הוא רכס הרים סלעי, ובו מספר פסגות המכוסות קרח, בחוף המערבי של ארץ גרהאם שבאנטארקטיקה.

שיא גובהו של הרכס בגובה של 1,305 מטרים מעל פני הים.

הרכס מהווה את הדופן הצפונית של קרחון נורת'איסט.

הרכס ממוקם בין קרחון מקקלארי וקרחון נורת'איסט שבחוף פאלייר.

## היסטוריה
### גילוי הרכס

הרכס מופה לראשונה בשנת 1936 על ידי המשלחת הבריטית אל ארץ גרהאם, תחת הנהגתו של ג'ון ריימיל.

הרכס מופה בשנית על ידי סקר שטחי החסות של איי פוקלנד בין השנים 1948–1946.

### מקור השם

הרכס נקרא על שמו של דוקטור ארתור ריצ'רד ססיל באטסון (Dr Arthur Richard Cecil Butson), רופא משלחת סקר החסות של איי פוקלנד, אשר ביולי 1947 הציל אחד מחברי משלחת רון לחקר אנטארקטיקה אשר נפל לבקע קרחוני.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT129&lpg=PT129&dq=%22Butson+Ridge%22&source=bl&ots=g8cncEdnux&sig=ACfU3U31N_wLaiCWWaBOy4XQMCKOC14hDA&hl=it&sa=X&ved=2ahUKEwjB9aX-n9_hAhWPaFAKHR9UBiUQ6AEwBnoECAcQAQ#v=onepage&q=%22Butson%20Ridge%22&f=false Antarctic Peninsula - Mountaineering in Antarctica: Travel Guide]**

## קישורים חיצוניים

* רכס באטסון באתר הסקר הגאולוגי של ארצות הברית
* רכס באטסון באתר הגאזט האנטארקטי של ממשלת אוסטרליה
* רכס באטסון באתר הגאזט האנטארקטי המשווה SCAR של ממשלת אוסטרליה
* מפת אזור רכס באטסון
* קורות חייו של ארתור ריצ'רד ססיל באטסון

## הערות שוליים

באטסון
באטסון
Smishing

**סמישינג** (באנגלית: **Smishing**) הוא ניסיון לגנבת מידע רגיש על ידי התחזות לגורם מהימן באמצעות הודעות טקסט הנשלחת אל הטלפון הסלולרי.

השם הוא נגזרת מהמילים הודעת טקסט (SMS) ופישינג.

הודעות הטקסט הנשלחות אל הקורבן מהוות פיתיון להורדת אפליקציות זדוניות ולחשיפת פרטי הזדהות ונתונים רגישים באמצעותם יכול התוקף לבצע פעולות בשמו של הקורבן.

## מניעה והתגוננות
הודעות הטקסט מעוצבות כך שיראו לגיטימיות ולא יעוררו את חשדו של הקורבן בעת המעבר אל האתר הזדוני לצורך מילוי פרטיו האישיים או לשם הורדת אפליקציה מתחזה.

האתרים הזדוניים אליהם מועבר הקורבן הם אתרים המתחזים לחברות כרטיסי אשראי, בנקים, ספקי דואר אלקטרוני ועוד.

על מנת להתגונן מהתקפות אלה יש לגלות ערנות ולפעול על פי מספר כללים:
* יש להימנע מלחיצה על קישורים המתקבלים בהודעות טקסט, גם אם הן נשלחו מגורם מוכר.
* יש להימנע מהזנת פרטים אישיים בהגרלות שונות ובאתרי אינטרנט שנפתחו בכפייה.
* הורדת יישומים תבוצע דרך החנות המקוונת Google Play בעבור מכשירי אנדרואיד וחנות App Store בעבור מכשירי iOS.

## ראו גם
* הונאה
* פישינג
* גנבה
*תרמית זכייה בפרס

## קישורים חיצוניים
* שופרסל, מקדונלד'ס וסלקום: כל ההונאות - איך נמנעים ומה עושים אם נפלתי? באתר eset
* 
* 
* 
* 
* איך נזהרים מהונאת פישינג? באתר בנק דיסקונט

## הערות שוליים

קטגוריה:האקינג
קטגוריה:אבטחת מחשבים
קטגוריה:סוגי התקפות קיברנטיות
קטגוריה:תרמיות
הר קאילאש

**הר קאילאש** (בטיבטית: **གངས་རིན་པོ་ཆེ**) הוא הר בטיבט, הנמצא ברכס הרי ההימלאיה, הנחשב לאחד המקומות הקדושים ביותר להינדים ולבודהיסטים. בודהיסטים מחשיבים את ההר למרכז היקום (כל בודהיסט שואף להגיע לפסגת ההר), ההר נחשב כציר מונדי (בלטינית: "ציר העולם")  שמסמל את הנקודה המרכזית המחברת בין שמיים, ארץ ותחתיות.

ועבור ההינדים ההר הוא משכנו של האל שיווה.

ההר מהווה גם את המקור לכמה מן הנהרות הארוכים ביותר באסיה כגון האינדוס, הסוטלי והברהאמפוטרה. 

מדי שנה, אלפי עולי רגל מגיעים להר ושוהים לרגליו או מקיפים אותו. השביל סביב הר קאילאש הוא באורך 52 ק"מ. אין שום תיעוד ידוע של אדם שטיפס לפסגת ההר, והדבר נאסר על ידי רשויות הרפובליקה העממית של סין בגלל קדושת ההר.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טיבט
קטגוריה:סין: הרים
ליגת הצדק: מלחמה

**ליגת הצדק: מלחמה** (באנגלית: **Justice League: War**) הוא סרט גיבורי על מונפש אמריקאי משנת 2014 המבוסס על הקומיקס ליגת הצדק מבית DC קומיקס.
הסרט שהוקרן לראשונה במרכז פלי למדיה ב-21 בינואר 2014, מציג את הקמתה של ליגת הצדק לראשונה, והוא גם הראשון בסדרת סרטים חדשה בשם "יקום סרטי האנימציה של DC".

הסרט מתאר את פלישתו של דארקסייד לכדור הארץ ואת הקמת ליגת הצדק כתגובת גיבורי כדור הארץ, כולל סופרמן, באטמן, וונדר וומן, פלאש, גרין לנטרן, סייבורג, ושאזאם.

## עלילה
לאחר סדרת חטיפות בגות'אם סיטי באטמן מואשם בעקבות הסרטות וידאו המציגים יצור דומה לו, גרין לנטרן נאבק בפרדמון וכמעט מובס עד שבאטמן מתערב, הם רודפים אחריו לתוך הביוב והוא מתאבד, הם מגלים שהוא התקין קופסה על הקיר וחושדים שהיא פצצה ומחליטים לשאול את סופרמן, באותו זמן גם פלאש מוצא קופסה ומביא אותו לפרופסור סיילס סטון במעבדות סטאר.

סופרמן מכחיש קשר לקופסה, אך בעודם בודקים אותה היא מופעלת ופותחת פורטל לכוכב אפוקוליפס, ופלישה של חייל פאראדמוניים מתחילה ברחבי כדור הארץ,
הקופסה במעבודת סטאר מתפוצצת אף היא ופוגעת בבנו של ד"ר סטון - ויקטור - ועל מנת להצילו, לוקח אותו אביו למיטה רפואית נסיונית שממזגת אותו עם טכנלוגיית הקופסה והוא נהיה סייבורג, ונאבק בפרדמונים סביבו ומתחבר לקופסה ולומד על דארקסייד ואפוקוליפס, וונדר וומן, שאזאם, וסייבורג מצטרפים לשאר הגיבורים, ודארקסייד עצמו מגיע לכדור הארץ.

הם נאבקים בו אך סופרמן נפגע מקרן אומגה שדארקסייד שלח מעיניו ונלקח לאפוקוליפס, באטמן יוצא בעקבותיו להחזירו, בעוד השאר נאבקים בדארקסייד, לאחר שהם לא מצליחים לפגוע בו הם מעוורים אותו, באטמן מציל את סופרמן אך עקב הטיפול מצבו אינו יציב על באטמן להיאבק בו אגב החזרתו לשפיות.

סייבורג מגלה שביכולתו להחזיר את הפרדמונים לעולמם באמצעות הקופסה, והוא משלח אותם ופותח פורטל גם לדארקסייד שמתנגד אליה, אך סופרמן ובאטמן מופיעים וביחד דוחפים אותו פנימה.

באפילוג, הגיבורים זוכים לאמון הציבור ומקימים את צוות ליגת הצדק.
בסצנה שלאחר הכתוביות ניתן לראות את מאסטר האוקיינוס מחזיק בגופת מלכו, מאמין שמותו נגרם מתושבי היבשה ונשבע לנקום.

## צוות דיבוב
* אלן טודיק - קלארק קנט/סופרמן
* מישל מונהאן - דיאנה פרינס/וונדר וומן
* ג'סטין קירק - ברוס ויין/באטמן
* כריסטופר גורהם - בארי אלן/פלאש
* שמר מור - ויקטור סטון/סייבורג
* נתן פיליון - האל ג'ורדן/גרין לנטרן
* שון אסטין וז'אק קליסון - בילי בטסון/שאזאם
* סטיבן בלום - דארקסייד
* די ברדלי בייקר - פראדמונים

## פסקול
הפסקול של *ליגת הצדק: מלחמה* שוחרר ב-4 בפברואר 2014, את המוזיקה ערך קווין קליש.
### רשימת שירים

## ביקורות
הסרט קיבל תגובות מעורבות, באתר Rotten Tomatoes קיבל הסרט ציון של 50% בהתבסס על 6 מבקרים, באתר IGN קיבל 8.8/10 והוסיף ש"זהו סיפור מקור מודרני טוב ובמיוחד באקשן ובהומור, ובאתר *CraveOnline* קיבל 9/10.

לעומת זאת בריאן לורי ממגזין Variety ביקרה את הסרט על כך שלא מגיע לסטנדרטים של סרטי האנימציה הקודמים של החברה, גם סקוט מנדלסון ממגזין פורבס ביקר את הסרט כמונוטוני וכינה אותו כהרצה יבשה של ליגת הצדק,

בסך הכל הרוויח הסרט ממכירות וידאו ישירות כ: 5,058,471 דולר.

## קישורים חיצוניים

## הערות שוליים

קטגוריה:סרטי 2014
קטגוריה:סרטי הנפשה אמריקאיים
קטגוריה:סרטי האחים וורנר
קטגוריה:סרטי אנימציה של DC קומיקס
קטגוריה:ליגת הצדק
קטגוריה:סרטי אנימציה שיצאו ישירות בפורמט לצפייה ביתית
קטגוריה:האחים וורנר הנפשה: סרטים
נויה גאלרי ניו יורק

[250px|ממוזער|180px|ימין|"[דיוקנה הראשון של אדלה בלוך-באואר", מעשה ידי גוסטב קלימט, 1907]]
[250px|ממוזער|180px|ימין|[ארנסט לודוויג קירכנר, "סצנת רחוב ברלינאית", 1913 -  יצירה שהוחרמה על ידי הנאצים והושבה לבעליה היהודים]]
[ממוזער|180px|ימין|[אגון שילה, "קרמס אן דר דונאו", 1913]]
ה**נויה גאלרי ניו יורק** (באנגלית: **New Gallery New York**; בגרמנית: **Neue Galerie New York**; מילולית: *"הגלריה החדשה" ניו יורק* כשהמילים "הגלריה החדשה" הן בגרמנית) הוא מוזיאון לאמנות ועיצוב גרמני ואוסטרי מראשית המאה העשרים, הממוקם בבית ויליאם סטאר מילר המצוי במפגש רחוב 89 והשדרה החמישית בעיר ניו יורק במדינת ניו יורק שבארצות הברית. המוזיאון נוסד ב-16 בנובמבר 2001, והוא החדש מבין המוזיאונים שב"מייל המוזיאונים" בשדרה החמישית, המצוי בין רחוב 83 ועד רחוב 105 בשכונת האפר איסט סייד של האי מנהטן.

## היסטוריה
המוזיאון הוקם עבור אוספיהם של שני חברים: סוחר האמנות ומארגן התערוכות סרג' סברסקי, והיזם, הפילנתרופ ואספן האמנות רונלד לאודר. השניים היו אספנים של אמנות ויצירות עיצוב גרמניים ואוסטריים של המאה העשרים. הם נפגשו ב-1967, עת שסברסקי פתח את גלריה סרג' סברסקי בשדרת מדיסון 987 אשר צברה מוניטין בהיותה הגלריה המובילה לאמנות האקספרסיוניסטית האוסטרית והגרמנית.

כאשר סברסקי נפטר בשנת 1996, החליט לאודר להקים את "הנויה גאלרי ניו יורק".

## האוסף
האוסף של נויה גלרי מחולק לשני חלקים:

בקומה השנייה של המוזיאון מוצגות יצירות אמנות ואמנות דקורטיבית מאוסטריה מראשית המאה העשרים, ובהן ציורים של גוסטב קלימט, אוסקר קוקושקה ואגון שילה וחפצים דקורטיביים של אומני וינר ורקשטאט.

בקומה השלישית מוצגות עבודות גרמניות שונות מאותה תקופה, כולל תנועות אמנות כגון *[[הפרש הכחול|"Blaue Reiter"]]* ("הפרש הכחול"), " *[[הגשר (קבוצת ציירים)|Die Brücke"]]* ("הגשר") ואומני הבאוהאוס, ובהם יצירות של וסילי קנדינסקי, פאול קלה, ארנסט לודוויג קירכנר, ליונל פיינינגר, אוטו דיקס וג'ורג' גרוס.

בשנת 2006, לאודר רכש את הציור של קלימט "*[[דיוקנה הראשון של אדלה בלוך-באואר]]"* (מעשה ידי גוסטב קלימט) ממריה אלטמן עבור הנויה גאלרי. מחיר הרכישה היה גבוה משיא הרכישה האחרונה שבארצות הברית - יותר מ-104.2 מיליון דולר ששולם עבור יצירתו של פיקאסו משנת 1905 "*[[נער עם מקטרת]]"*. בעיתונות דווח כי לאודר רכש את התמונה במחיר הגבוה מ-135 מיליון דולר, שהיה הציור היקר ביותר שנמכר אי פעם עד אז. היצירה מוצגת במוזיאון מאז דצבמבר 2006.

## קישורים חיצוניים

*  

## הערות שוליים

קטגוריה:השדרה החמישית
קטגוריה:מוזיאונים לאמנות בניו יורק
קטגוריה:ניו יורק: מוזיאונים
טקס פרסי האקדמיה הבריטית לקולנוע ה-70

**טקס פרסי האקדמיה הבריטית לקולנוע ה-70** הידוע בשם טקס הבאפט"א נערך ב-12 בפברואר 2017 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2016. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה.

על שמות המועמדים הכריזו ב-10 בינואר 2017 השחקנים דומיניק קופר וסופי טרנר. הסרט "לה לה לנד" היה מועמד ב-11 קטגוריות כולל הסרט הטוב ביותר, הבמאי הטוב ביותר (דמיאן שאזל), השחקן הטוב ביותר בתפקיד ראשי (ראיין גוסלינג), השחקנית הטובה ביותר בתפקיד ראשי (אמה סטון), והתסריט המקורי הטוב ביותר (שאזל). הסרטים "המפגש" ו"יצורים ליליים" היו מועמדים לתשעה פרסים כל אחד.

הסרטים הבריטיים המובילים היו "אני, דניאל בלייק" של קן לואץ' והסרט "חיות הפלא והיכן למצוא אותן" הספין-אוף של סדרת סרטי "הארי פוטר" עם חמש מועמדויות כל אחת.

הטקס שודר בערוץ BBC One בשעה 21:00 UTC, שעתיים אחרי קיום הטקס עצמו. סטיבן פריי הנחה את הטקס בפעם ה-12. הטקס נערך באלברט הול לראשונה מאז 1997, מכיוון שבית האופרה המלכותית, קובנט גארדן, שבו נערך הטקס מאז 2008 היה בשיפוצים.

## זוכים ומועמדים
[שמאל|ממוזער|200x200 פיקסלים|[דמיאן שאזל, זוכה פרס הבמאי הטוב ביותר]]
[שמאל|ממוזער|182x182 פיקסלים|[קייסי אפלק, זוכה פרס השחקן הטוב ביותר]]
[שמאל|ממוזער|206x206 פיקסלים|[אמה סטון, זוכת פרס השחקנית הטובה ביותר]]
[שמאל|ממוזער|200x200 פיקסלים|[דב פאטל, זוכה פרס שחקן המשנה הטוב ביותר]]
[שמאל|ממוזער|182x182 פיקסלים|[ויולה דייוויס, זוכת פרס שחקנית המשנה הטובה ביותר]]
[שמאל|ממוזער|202x202 פיקסלים|[קנת' לונרגן, זוכה פרס התסריט המקורי הטוב ביותר]]
שמאל|ממוזער|183x183 פיקסלים|לוק דייוויס, זוכה פרס התסריט המעובד הטוב ביותר
[שמאל|ממוזער|221x221 פיקסלים|[טום הולנד (שחקן)|טום הולנד, זוכה פרס הכוכב העולה]]
ההכרזה על המועמדים נערכה ב-10 בינואר 2017. הזוכים הוכרזו ב-12 בפברואר 2017.

### [[פרס עמית באפט"א|עמית באפט"א]]
* **[[מל ברוקס]]**

### פרס באפט"א לתרומה המצטיינת לקולנוע
* **Curzon**

### סרטים עם מועמדויות וזכיות מרובות

width="20px"|

## ראו גם
* טקס פרסי גלובוס הזהב ה-74
* טקס פרסי אוסקר ה-89

## קישורים חיצוניים
* 

## הערות שוליים

קטגוריה:טקסי פרס באפט"א
קטגוריה:2017 בממלכה המאוחדת
קונדו

**קונדו** (בהונגרית: **Kondó**) הוא כפר קטן במחוז בורשוד-אבאוי-זמפלן שבצפון מזרח הונגריה. 

בקונדו חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
טרוי דיני

**טרוי מת'יו דיני** (באנגלית: **Troy Matthew Deeney**; נולד ב-29 ביוני 1988) הוא כדורגלן עבר אנגלי ששיחק בעמדת החלוץ.

## קריירת מועדונים
טרוי דיני שיחק כדורגל בשתי קבוצות מקצועיות ובקבוצת חובבנים אחת: וולסול, היילסוואן וטפורד.

### וולסול
בשנת 2004 הצטרף דיני לקבוצת הנוער קלמסלי ווד. ב-18 בדצמבר 2006 חתם דיני בקבוצת וולסול בליגה הרביעית באנגליה. הוא הושאל ישר אחרי ההחתמה לקבוצת חובבנים היילסוואן טאון לעונת 2007/2006.

### היילסוואן
מיד לאחר החתימה בוולסול, הושאל דיני לקבוצת החובבנים היילסוואן טאון בליגת החובבנים באנגליה. באותה עונה רשם כ-10 הופעות וכבש שמונה שערים.

### ווטפורד
באוגוסט 2010 חתם טרוי דיני על חוזה לשנתיים בווטפורד תמורת חצי מיליון פאונד. באותו היום שחתם על החוזה, הספיק דיני להשתתף בניצחון הקבוצה על נוריץ' סיטי במשחק הראשון בעונת 2011/2010.ב-24 באוגוסט 2010 כבש דיני את שערו הראשון במדי ווטפורד מול נוטס קאונטי במשחקו החמישי במועדון.

בעונתו הראשונה בווטפורד שיחק דיני ב-40 משחקים, ובהם כבש 3 שערים.

ב-12 במאי 2013, ווטפורד שיחק נגד לסטר סיטי במסגרת חצי גמר הפלייאוף בליגת המשנה באנגליה. משחק זה היה אחד המשחקים הדרמטיים בכל היסטוריית הליגה. לקראת סיום המשחק התוצאה הייתה 1–2 לווטפורד, שהייתה זקוקה לשער נוסף כדי לעלות לגמר הפלייאוף. דיני כבש שער נוסף בעת תוספת הזמן, לאחר החטאת פנדל דרמטית של לסטר. גול זה זכור כאחד מהגולים המפורסמים בכדורגל העולמי.

דיני סיים את עונת 2013–2014 ואת עונת 2014–2015 כשכבש מעל 20 שערים בכל אחת מהעונות. כתוצאה מכך, הוא הפך לשחקן הראשון בווטפורד מאז 1983 שכבש מעל 20 שערים בשתי עונות רצופות.

ב-8 באוגוסט 2015 ערך דיני את הופעת הבכורה שלו בליגה הבכירה באנגליה, ה"פרמייר ליג", במשחק מול אברטון שהסתיים בתוצאה 2-2.ב-24 באוקטובר באותה שנה, כבש דיני את גול הבכורה שלו ב"פרמייר ליג" כשווטפורד הביסה את סטוק סיטי 2-0.ב-1 ביולי 2016, דיני חידש חוזה וחתם לחמש שנים נוספות עם ווטפורד.

דיני הבקיע את שערו ה-100 כשהיה לבוש במדי ווטפורד ב-26 בדצמבר 2016 ובכך השווה לתיקו 1-1 נגד קריסטל פאלאס. הוא הפך לשחקן החמישי שהגיע ל-100 שערים בווטפורד.

### בירמינגהאם סיטי ופורסט גרין
ב-30 באוגוסט 2021 עזב את ווטפורד לאחר 11 שנה וחתם לשנתיים בבירמינגהאם סיטי. ב-10 בספטמבר ערך הופעת בכורה בקבוצה, בניצחון 0–2 על דרבי קאונטי. חמישה ימים לאחר מכן כבש גם שער ראשון, בהפסד 1–4 לפולהאם. 

ב-17 באוגוסט 2023 חתם בפורסט גרין רוברס כשחקן מאמן.

## קריירה בינלאומית
באוקטובר 2015, דיני חשף כי הוא דחה פעמיים זימונים לנבחרת ג'מייקה ושיש לו רצון לשחק בנבחרת אנגליה. הוא האמין כי הוא היה יכול לשחק בנבחרת צפון אירלנד, אבל האפשרות נשללה במהרה מכיוון שלא הוריו ולא סביו היו יוצאי צפון אירלנד.

## חיים אישיים
דיני נולד בברמינגהאם, שבמערב מידלנדס וגדל בשכונת קלמסלי וודס. יש לו שני אחים מהם נפרד בגיל 11 כתוצאה ממחלוקות בין ההורים. ב-25 ביוני 2012 נשפט דיני ל-10 חודשים בכלא כיוון שבעט באיש בזמן קטטה. דיני היה נשוי לסטייסי ולהם שני ילדים. אחיו כדורגלן חובבן בקבוצה טלפורד יונייטד.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:ברמינגהאם: כדורגלנים
קטגוריה:כדורגלני ווטפורד
קטגוריה:כדורגלני וולסול
קטגוריה:כדורגלני ברמינגהאם סיטי
קטגוריה:מאמני כדורגל אנגלים
קטגוריה:אנגלים ממוצא ג'מייקני
קטגוריה:אנגלים שנולדו ב-1988
אודרי (אי, אנטארקטיקה)

**האי אודרי** (באנגלית: **Audrey Island**) הוא האי הדרומי ביותר שמבין איי דבנהאם, בחוף המערבי של ארץ גרהאם שבאנטארקטיקה.

## היסטוריה
### גילוי האי

האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל.

### מקור השם

ריימיל קרא לאי על שמה של אודרי, בתו של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.

## קישורים חיצוניים
* האי אודרי באתר הסקר הגאולוגי של ארצות הברית
* האי אודרי באתר הגאזט האנטארקטי של ממשלת אוסטרליה
* האי אודרי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי אודרי

## הערות שוליים

אודרי
אודרי
אודרי
מנזר אסטינו

**מנזר אסטינו** (באיטלקית: **Monastero di Astino**) הוא אתר היסטורי בעמק אסטינו שבנפת ברגמו בצפון איטליה, ששימש בעבר כמנזר. המנזר והכנסייה שבו, הנמצאים בשטח המוניציפלי של העיר ברגמו, אינם פעילים ועוברים תהליך שיקום ושימור שהחל ב-2009 ונמשך עד היום (נכון ל-2019).

## היסטוריה
מקובל לקבוע את שנת ייסוד המנזר בשנת 1070, אולם המסמכים הראשונים על רכישת הקרקע שעליה עומד המנזר מדברים על שנת 1107.. המנזר הוקם על ידי קבוצת חברי המסדר הוואלאמברוזי בראשות ברטריו (Bertario), שהגיע מברשה והיה חסיד של מייסד המסדר, ג'ובאני גואלברטו,  שפעל בעיקר באזור טוסקנה. המסדר הוקם בתקופה שבה ניסו אנשי דת קתוליים לחזק את מעמד הכנסייה באמצעות הרפורמה הגרגוריאנית.

הכנסייה שבמנזר, שקרויה על שם "הקבר הקדוש" (Chiesa del Santo Sepolcro), נבנתה בסגנון רומנסקי, יחד עם חלק ממבני המנזר האחרים, בהנהגתו של ברטריו, שהיה אב המנזר הראשון וכיהן בתפקיד 21 שנים עד מותו בשנת 1128. הכנסייה נבנתה בצורה האופיינית לכנסיות המסדר, צורת צלב טאו . במאה ה-15 נבנה קלויסטר שמהווה אלמנט מרכזי בחצר המנזר.

בעקבות הכיבוש הצרפתי על ידי כוח בראשות נפוליאון בונפרטה, הופסקה ב-1797 פעולת המנזר על ידי השלטון האזרחי בברגמו. נכסיו הועברו לרשות בית חולים סמוך שהוקם קודם לכן והופעל על ידי הנזירים.
ב-1832 הפך המקום לבית חולים פסיכיאטרי ושימש ככזה עד 1892. לאחר מכן שימשו מבני המנזר כמרכז של אחוזה חקלאית עד שב-1923 נרכש מבנה המנזר על ידי רוכש פרטי. ב-1973 נרכש המקום על ידי חברה פרטית במטרה להפכו למרכז גולף, אך תוכנית זו נתקלה בהתנגדות ציבורית ולא הבשילה לכדי ביצוע. המנזר נשאר נטוש עד 2007 עת נרכש מתחם המנזר כולו על ידי איחוד מוסדות התרבות הקתוליים של ברגמו (MIA)  והחלו בו עבודות השיקום. הכנסייה נפתחה לציבור ב-2013 ותהליך השיקום של שאר מבני המנזר נמשך לאיטו. במנזר מתקיימות לעיתים פעילויות ציבוריות, בעיקר בסופי השבוע.

## גלריית תמונות

קובץ:GiorcesValleAstino1.JPG|עמק אסטינו ומנזר אסטינו
קובץ:Astino monestry panorama 1.jpg|מבט פנורמי על מנזר אסטינו מוויה אסטינו
קובץ:Astino monestry church 6.jpg|כנסיית המנזר והמדרגות המוליכות אליה
קובץ:Astino monestry church 3.jpg|תקרת כנסיית המנזר
קובץ:GiorcesAstino7.JPG|מבט מדרום על המנזר


## קישורים חיצוניים

* האתר הרשמי, באתר איחוד מוסדות התרבות הקתוליים של ברגמו 
* Former Monastery of Astino, באתר התיירות של ברגמו 

## הערות שוליים

קטגוריה:אירופה: מנזרים נוצריים
קטגוריה:לומברדיה
קטגוריה:איטליה: מבני דת
הטראם של לונדון

ה**טראם של לונדון** (באנגלית: **London Trams**, לשעבר **Tramlink**) הוא מערך קווי רכבת קלה חשמלית, הפועל בדרומה של לונדון רבתי, ברובע קרוידון וברבעים ברומלי, סאטון ומרטון הגובלים בו. ב-2017/18 השתמשו בשירותיו 29 מיליון נוסעים. באותה תקופה דורג השירות במקום הרביעי במספר הנסיעות בו בין מערכי הרכבת הקלה בבריטניה.

## הקמת הטראם
שירות טראם פעל בלונדון רבתי ובכלל זה ברובע קרוידון עד לשנת 1952 ואז נסגר. שירות הטראם הנוכחי בדרום לונדון הוקם בעקבות יוזמה של מועצת רובע קרוידון ו-LRT (הגוף שקדם ל-TfL, תאגיד התחבורה של לונדון רבתי) משנת 1990. הקמת התשתית לשירות החלה ב-1996 והוא החל לפעול בשנת 2000. השירות הוקם על בסיס מסילות ברזל סטנדרטיות קיימות, שמקצתן עמדו קודם לכן ללא שימוש, בשילוב עם מסילות חדשות שהונחו במיוחד עבורו, וחלקן נבנו ברחובות הרבעים. נעשה שימוש גם בתחנות רכבת קיימות, שהרציפים שלהן הותאמו למידות הנדרשות לטראם.

בשנת 2008 רכש TfL את השליטה בשירות מידי בעליו הקודמים, תאגיד Tramtrack Croydon, תמורת 98 מיליון לירות. מאז הוא מנהל את השירות ביחד עם שירותי התחבורה האחרים של לונדון רבתי.

## מערך הטראם
כיום (2019) כולל מערך הטראם שלושה קווים. מצויות בהם מסילות באורך כולל של 28 קילומטר ו-39 תחנות נוסעים, שאינן מאוישות. ראש המסילה המערבי מצוי בוימבלדון שברובע מרטון, ראש המסילה הצפון-מזרחי נמצא ב-Beckenham Junction שברובע ברומלי, וראש המסילה הדרום-מזרחי נמצא ב-New Addington שברובע קרוידון. שלושת קווי המערכת מתכנסים במרכז קרוידון.

בתחנת הטראם בווימבלדון יש מעבר לתחנת הרכבת התחתית של לונדון, בתחנת West Croydon בלב הקו יש מעבר לרכבת העילית של לונדון (מאז 2010). כמו כן יש ליד תחנות הטראם ממשק לקווים של אוטובוסי לונדון. שבע מתחנות הטראם ממוקמות בקרבת תחנות רכבת בינעירוניות. ליד תחנת East Croydon יש תחנת רכבת, שבה רכבות לנמלי התעופה גטוויק ולוטון.

נכון ל-2019 משרתים בקווי הטראם 36 קרונות משני דגמים, סטדלר ואריובאן ובומברדייה CR4000.

מפעילת המערכת בחוזה עם TfL עד לשנת 2030 היא חברת FirstGroup.

בשנת 2014 החל יישומה בשלבים של תוכנית בעלות של 737 מיליון לירות להרחבת קווי הטראם, שיפור השירות בו, הכפלת מספר הקרונות והעלאת מספר הנוסעים במערכת ל-60 מיליון איש בשנה עד שנת 2031.

## קישורים חיצוניים

* 
* הטראם, באתר Transport for London

## הערות שוליים

קטגוריה:לונדון: רכבות
קטגוריה:הממלכה המאוחדת: רכבות קלות
קטגוריה:הממלכה המאוחדת: תחבורה ציבורית
קטגוריה:קרוידון
קטגוריה:ברומלי
קטגוריה:סאטון
קטגוריה:מרטון
רחל מרגוליס

**רחל מרגוליס** (28 באוקטובר 1921– 6 ביולי 2015) הייתה ישראלית ילידת וילנה, שבמהלך מלחמת העולם השנייה הייתה פעילה בארגון הפרטיזנים המאוחד, וזכתה לעיטורים מהקונגרס האמריקאי ומבית הלורדים הבריטי. לאחר המלחמה עסקה בחקר השואה, וסייעה בהקמת המוזיאון היהודי בווילנה.

## במהלך מלחמת העולם השנייה
מרגוליס נולדה בשנת 1921 בוילנה, ליטא. בשנת 1941 כבשו הנאצים את העיר. מרגוליס נשלחה לגור במשפחה נוצרית, אך בחרה להיכנס מרצונה לגטו וילנה בספטמבר 1942. בגטו הצטרפה לתנועת ההתנגדות, והייתה חברה בארגון הפרטיזנים המאוחד. ביוני 1943 הורה היינריך הימלר על השמדת הגטו. באוגוסט אותה שנה החלו משלוחים מהגטו למחנות השמדה, ובספטמבר הוחל במשלוחים למחנות עבודה. מרגוליס נמלטה ליערות, יחד עם בן זוגה. השניים סבלו ממחלת הטיפוס, אך הבריאו. הם הצטרפו לפעילות של גדודי הפרטיזנים ביערות נארוץ', ובהמשך עברו השניים ליערות רודניקי והצטרפו לגדוד "לניצחון". כל משפחתה נרצחה ימים ספורים לפני שחרור העיר בידי הצבא האדום.

## לאחר המלחמה
לאחר המלחמה שבה מרגוליס לווילנה ולמדה באוניברסיטה המקומית. היא סיימה את הדוקטורט בביולוגיה, ושימשה כמרצה עד לסוף שנות השמונים. בשנת 1988 סייעה להקמת המוזיאון היהודי בווילנה, אספה חומר על תקופת השואה, ומונתה למנהלת המדור להיסטוריה יהודית בליטא. במסגרת עבודתה חשפה והביאה לפרסום את היומנים האבודים של קז'ימיז' סאקוביץ', עיתונאי פולני שהתגורר בבית הקרוב ביותר לאתר הטבח בפונאר. סאקוביץ' תיאר את המראות על דפים בודדים, אותם הטמין בבקבוקי זכוכית בחצר ביתו. הדפים נמצאו לאחר המלחמה, ונשמרו בארכיון המרכזי בליטא, עד שהובאו לפרסום בידי מרגוליס.

באמצע שנות ה-90 עלתה לישראל.

בשנת 2008, בעקבות לחץ של מכחישי השואה בליטא, הוצא צו מעצר נגד מרגוליס, בטענה שהיא ביצעה פשעים נגד אזרחים ליטאיים במהלך פעולותיה במחתרת.

בשנת 2010 הוציאה ספר אוטוביוגרפי בשם "*A Partisan from Vilna*". פעולותיה במהלך המלחמה ופעולות ההנצחה זיכו אותה עיטורים מהקונגרס האמריקאי ומבית הלורדים הבריטי.

בשנותיה האחרונות התגוררה ברחובות, שם נפטרה ונקברה בשנת 2012 .

## קישורים חיצוניים
* רחל מרגוליס באתר *ארגון הפרטיזנים לוחמי המחתרות והגטאות*.

## הערות שוליים

קטגוריה:פרטיזנים יהודים מליטא
קטגוריה:יהודים ליטאים
קטגוריה:אסירים בגטו וילנה
קטגוריה:לוחמי מחתרת יהודים בשואה
קטגוריה:פרטיזניות יהודיות
קטגוריה:עולות בשנות ה-1990
קטגוריה:עולים בשנות ה-1990
קטגוריה:רחובות: אישים
קטגוריה:אישים הקבורים ברחובות
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2015
קטגוריה:ישראלים שנפטרו ב-2015
הרפתקאות פו הדוב

**הרפתקאות פו הדוב** (באנגלית: **The New Adventures of Winnie the Pooh**), ידועה גם בשם "**הרפתקאותיו החדשות של פו הדב**" היא סדרת אנימציה אמריקאית קומית לכל המשפחה המבוססת על דמותו של פו הדב שהמציא הסופר הבריטי אלן אלכסנדר מילן. הסדרה הופקה על ידי חברת "Walt Disney Television", הופצה על ידי חברת "Disney–ABC Domestic Television", בוימה על ידי קארל גורס, צ'ארלס אוגוסט ניקולס, טרנס הריסון, קן קסל וג'יימי מיטשל, ונכתבה על ידי מארק זסלאב, דוו רוס, ברוס טלקינגטון, קרטר קרוקר, ריץ' פוגל, דאג האטצ'יסון, לארי ברנרד, דייוויד סילברמן ולן אולי. 

הסדרה שודרה לראשונה בארצות הברית בערוץ דיסני ב-17 בינואר 1988, ולאחר מכן בערוץ ABC. בישראל הסדרה שודרה לראשונה בדיבוב לעברית בשנת 1993 בערוץ הראשון, ולאחר מכן בערוץ 2 במסגרת "זמן דיסני". לסדרה נוצרו 4 עונות ו-50 פרקים באורך 23 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית).

## תקציר העלילה
בכל פרק בסדרה, פו הדב וחבריו עוברים הרפתקאות שונות ביער ת"ק פרסאות.

## הדמויות והמדבבים
במאית ומפיקת הדיבוב בעברית הייתה שפרירה זכאי.

## שידור הסדרה

## הסדרה בישראל
בישראל, שתי העונות הראשונות של הסדרה שודרו לראשונה בשנת 1993 בערוץ הראשון, לפני שהוקם ערוץ 2 המסחרי. שתי העונות הנוספות של הסדרה שודרו בין השנים 1998–1999 בערוץ 2 במסגרת "זמן דיסני". לפני שהסדרה שודרה בטלוויזיה היא הופצה בקלטות וידאו על ידי חברת "פורום פילם", שם הדיבוב היה שונה מבחינת האינטונציות והדיבוב של המדבבים - את כריסטופר רובין דיבב איתי בארלי, ואת גופר דיבב הראל קלמרו.

## ראו גם
*פו הדב

## קישורים חיצוניים

* 

* 

קטגוריה:פו הדב
קטגוריה:סדרות טלוויזיה אמריקאיות שעלו לשידור בשנת 1988
קטגוריה:סדרות טלוויזיה אמריקאיות
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:דיסני: סדרות טלוויזיה
קטגוריה:הערוץ הראשון - תוכניות רכש
קטגוריה:ערוץ 2: תוכניות רכש
קטגוריה:סדרות טלוויזיה המבוססות על ספרים
קטגוריה:ABC: תוכניות וסדרות
Bisu T3

**Bisu T3** הוא קרוסאובר, המשלב מאפיינים של SUV (ראשי תיבות של Sport utility vehicle), מתוצרת יצרנית הרכב הסינית **Bisu Auto** חברת המותג של **Chonqing Bisu Automotive Corporation** (שותפות (joint venture) בין החברה הממשלתית שהיא חברת החזקות BAIC Group (שם רשמי: **Beijing Automotive Industry Holding Co., Ltd**) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group"  אשר מיוצר בסין משנת 2016 ועד היום.

## Bisu T3

* דגם "Bisu T3" מתבסס על פלטפורמת דגמי: "Huansu S2"  ו-"Huansu S3"  מתוצרת "BAIC Group".
* 5 דלתות.
* 5 נוסעים.
* מנוע בנזין מגדש טורבו - 1.3 ליטר.
* אופן הנעת הגלגלים: הנעה קדמית.
* קיבולת מכל דלק - 50 ליטר.
* מחיר היחידה עמד על 74,900 - 89,900 רנמינבי (שנת 2017, בסין).

### מכירות דגם "Bisu T3"

* 320 יחידות - שנת 2016.
* 12,679 יחידות - שנת 2017.
* 3,723 יחידות - שנת 2018.
* 333 יחידות - ינואר, פברואר, מרץ 2019.

## תמונות

קובץ:Bisu T3 01 China 2017-03-22.jpg| דגם "Bisu T3"
קובץ:Bisu T3 03 China 2017-03-22.jpg | דגם "Bisu T3"
קובץ:Bisu T3 China 2017-03-22.jpg | דגם "Bisu T3"
קובץ:Bisu T3 02.jpg| דגם "Bisu T3"


## ראו גם
* Bisu T5
* Bisu M3

## קישורים חיצוניים

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2016
T3
נייקלאדהאזה

**נייקלאדהאזה** (בהונגרית: **Nyékládháza**) היא עיירה במחוז בורשוד-אבאוי-זמפלן שבצפון מזרח הונגריה, 20 ק"מ (12 מייל) מבירת המחוז מישקולץ. הוקמה בשנת 1933 מחיבור של שני כפרים: לאדהאזה (Ládháza) ומזנייק (Mezőnyék).

## היסטוריה
האזור היה מיושב עוד מימי קדם. הממצאים הארכאולוגיים כוללים בית קברות אווארי. הכפרים לאדהאזה ומזנייק הוקמו בתקופת כיבוש הונגריה. הכפרים הוזכרו לראשונה ב-1270 וב-1293, בהתאמה, אם כי למזנייק היה שם אחר באותה תקופה ועד למאה ה-14. משינויי השם עולה כי הכפרים נהרסו מספר פעמים, אך נבנו שוב ושוב. שני הכפרים אוחדו בשנת 1932 תחת השם "נייקלאדהאזה". הכפר קיבל מעמד של עיר בשנת 2003.

הכנסייה הרומית-קתולית המקומית נבנתה ומומנה במלואה בשנת 1943 על ידי בעל האחוזות יוז'ף לנץ  (1897–1965) שהיה גם יועץ מסחרי וסוחר. לנץ תרם אותו לעיר ולכנסייה, ובנו, ויטז יוז'ף לנץ (1922–1942) שמת במהלך מלחמת העולם השנייה, קבור בקריפטה של המקדש. בתו, קלרה לנץ  (2013-1924), אמנית שטיחי הקיר של גובלן, הייתה אשתו של האציל ההונגרי אנדרה פרקש דה בולדוגפה (1908–1994), רב-סרן של המטה הכללי של צבאות הונגריה במהלך מלחמת העולם השנייה, ותרמה חלק מאוסף שטיחי הקיר שלה לעיר.

## אתרי תיירות
* אחוזת ספסי-אגרי
* כנסייה פרוטסטנטית בסגנון הבארוק
* אגם נייקי
* יריד יום הקדוש באוגוסט
* כנסייה קתולית שנבנתה בשנת 1943
* אוסף שטיחי הגובלן של קלרה לנץ

## ערים תאומות - ערים אחיות

נייקלאדהאזה עיר תאומה עם:
* Chrzanów, פולין

## ה[[יהודים]] בעיירה

בשטחה הנוכחי של העיירה חיו יהודים החל מתחילת המאה ה-19.
הטבלה להלן מראה את השינויים במספר היהודים לאורך השנים:

## לקריאה נוספת
*נ'אקלאד-האזה בפנקס הקהילות הונגריה, עמוד 378–379
*נ'אקלאד-האזה, בתוך: שלמה שפיצר, **קהילות הונגריה: הקהילות החרדיות בהונגריה - תש"ד**, ירושלים: מכון ירושלים, תשס"ט, עמוד 108. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
Roewe 350

**Roewe 350** (קרוי גם: "MG 350") היא מכונית משפחתית מתוצרת יצרנית הרכב הסינית **Roewe**  (בסינית: "荣威"), חברת בת של סאיק מוטור אשר יוצרה בין השנים 2010–2014 בסין.
**SAIC Motor** מיוצגת בישראל על ידי קבוצת לובינסקי.

## דגמים
* "350S 1.5 MT" - מחיר היחידה עמד על 89,700 רנמינבי (שנת 2010, בסין).
* "350S 1.5 AT" - מחיר היחידה עמד על 100,700 רנמינבי (שנת 2010, בסין).
* "350C 1.5MT" - מחיר היחידה עמד על 102,700 רנמינבי (שנת 2010, בסין).
* "350C 1.5AT" - מחיר היחידה עמד על 114,700 רנמינבי (שנת 2010, בסין).
* "350D 1.5 AT" - מחיר היחידה עמד על 124,700 רנמינבי (שנת 2010, בסין).

## מאפיינים
* דגם "Roewe 350" מבוסס על דגם "MG 5"  מתוצרת MG, חברת בת של "SAIC Motor UK" .
* 4 דלתות - סדאן.
* 5 נוסעים.
* מנועי בנזין.
* צמיגים: 205/55 R16.
* קיבולת מכל דלק: 55 ליטר.
* נפח תא מטען אחורי - 450 ליטר.
* מחיר היחידה עמד על 89,700 - 124,700 רנמינבי (שנת 2010, בסין).

## תמונות

קובץ:Roewe 350 facelift China 2014-04-16.jpg | דגם "Roewe 350"
קובץ:Roewe 350 China 2012-05-01.JPG | דגם "Roewe 350"
קובץ:Roewe 350 China 2012-05-20.JPG | דגם "Roewe 350"
קובץ:Roewe 350 facelift 3 China 2014-04-14.JPG | דגם "Roewe 350"
קובץ:Roewe 350 facelift China 2014-04-14.JPG | דגם "Roewe 350"
קובץ:Roewe 350 rear China 2012-04-08.JPG | דגם "Roewe 350"
קובץ:Roewe 350 facelift 02 China 2014-04-14.JPG | דגם "Roewe 350"


## ראו גם
* Roewe RX3
* Roewe RX8
* Roewe 750

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
350
אלי ריאן

**אלכסנדרה אייגנדורף** (; נולדה ב-25 בספטמבר 1995), הידועה בשם הבמה שלה **אלי ריאן** (), היא זמרת פופ גרמנייה.

## ביוגרפיה
### ראשית חייה
אלכסנדרה אייגנדורף נולדה ב-25 בספטמבר 1995 בעיר מוסקבה שברוסיה לזוג העיתונאים הגרמנים יורג וקתרין אייגנדורף. לאלכסנדרה היה אח בשם פיליפ הגדול ממנה בשנתיים. בשנת 1999 משפחתה עברה לעיירה אוברורסל אים טונוס אשר בסביבת פרנקפורט. בגיל ארבע החלה אייגנדורף ללמוד נגינה על גיטרה ופסנתר במסגרת מקהלת הילדים של בית הספר הבינלאומי של אוברורסל. בגיל 11 השתתפה בקורס לילדים ונוער באקדמיית אוברסוסל לאמנות הבמה. כשהייתה בת 15 נפטר אחיה ממחלת ניוון שרירים ממנה סבל מינקותו. לאחר מותו אחיה, הקימה המשפחה עמותה לטיפול בהורים לילדים עם ALS על מנת להנציח את זכרו. בגיל 16 עברה אייגנדורף ללוס אנג'לס במסגרת תוכנית לחילופי תלמידים, שם סיימה את לימודיה התיכוניים.

### קריירה
בשנת 2010 הופיעה ריאן בתוכנית ריאליטי מוזיקלית, "Beste Stimme", בערוץ הגרמני KiKa שם סיימה במקום החמישי.

ב-2015 החלה אייגנדורף בעבודה על אלבומה הראשון. היא אימצה לעצמה את שם הבמה **צ'ארלי קול** והוציאה בשנת 2016 את אלבום הבכורה שלה "Gotcha". בשנת 2015 גם כן החלה אייגנדורף לעבוד גם על אלבומה השני, הפעם בשם **אלי ריאן**. היא עבדה על האלבום יחד עם פזמונאים מלוס אנג'לס. השיר שזכה להצלחה הגדולה ביותר בו הוא "No Parachute", עליו עבדה ריאן עם האמנים האמריקאים טימבלנד ובייבי פייס. השיר זכה להצלחה רבה ב-Soundcloud והגיע לראש המצעדים במדינות דוברות הגרמנית באירופה.

ב-18 בנובמבר 2018 נחשף כי אלי ריאן היא אחת המתמודדות בקדם הגרמני לאירוויזיון 2019 "Unser Lied Fur Israel". מאוחר יותר, ב-22 בפברואר 2019 נחשף שירה "Wear Your Love". השיר זכה לאהדה בקרב חובבי האירוויזיון ופאנל חובבי התחרות העניק לו ניקוד מרבי. בסופו של דבר השיר למקום הרביעי בלבד בעקבות החלטות השופטים והקהל.

ב-17 באפריל 2020 הוציאה את הסינגל "Greedy" כחלק מאלבום שיצא חודש לאחר מכן ב-29 במאי, "Heroine".

## דיסקוגרפיה
### סינגלים

;2016
* Our Song
* Back in High School
* Pretty Little Secret
* Everybody's Pretty When They're 18
* Febuary 29
* Sweetheart
* Bridges Down
* Sleep Tonight
* Trouble
* Gray
* Tug Of War
* Someone Like You

;2017
* No Parachute
* Lonely Planet
* The Lucky Ones
* Donate A Dollar

;2018
* Fans
* Be Alright
* Facetime
* Borrow Time

;2019
* Wear Your Love

### אלבומים
* 2016 - "Gotcha"
* 2017 - "The Misfits"
* 2020 - "Heroine"

## קישורים חיצוניים
* 

* Aly Ryan at the ESC preliminary vote 2019 with her song Wear Your Love
* No Parachute - Official Music Video

## הערות שוליים

קטגוריה:זמרות גרמניות
קטגוריה:גרמנים שנולדו ב-1995
סנדרין וולף

**סנדרין וולף** (בצרפתית: **Cendrine Wolf**; נולדה ב-16 במרץ 1969 בקולמר, צרפת) היא סופרת צרפתייה שכותבת במשותף עם אן פלישוטה.

סנדרין וולף נולדה בקולמר וקיבלה הסמכה למורה. לאחר מספר שנים היא עברה לשטרסבורג והחלה לעבוד בספרייה העירונית. במהלך עבודתה היא הכירה את אן פלישוטה והן החליטו לכתוב ספר ילדים. הספר הראשון הושלם בשנת 2013 אך מספר הוצאות ספרים סירבו לקחת אותו. בסופו של דבר הספר הראשון בסדרת אוקסה פולוק פורסם וזכה להצלחה. בעקבות ההצלחה, וולף ופלישוטה המשיכו בפיתוח הסדרה. חלק מהספרים בסדרה עברו הסבה לקומיקס. בסך הכל הסדרה כוללת שישה ספרים: אוקסה פולוק - התקווה האחרונה, אוקסה פולוק - יער התועים, אוקסה פולוק - הלב של שני העולמות, אוקסה פולוק - הקרב על מגדל הזכוכית, אוקסה פולוק - שלטון הבוגדים ואוקסה פולוק - האמת הסופית.

לאחר הצלחת הסדרה "אוקסה פולוק" הסופרות ככתוב סדרות נוספות - "סיוזן הופר" (ב-2013 ו-2016), "טוגדואל (2014, 2015, 2015) ו-"B 5/5" (2017).

## קישורים חיצוניים

* 

קטגוריה:סופרי ילדים ונוער צרפתים
קטגוריה:צרפתיות שנולדו ב-1969
Roewe RX8

**Roewe RX8** הוא SUV מהודר, מתוצרת יצרנית הרכב הסינית **Roewe**  (בסינית: "荣威"), חברת בת של סאיק מוטור, אשר מיוצרת משנת 2018 בסין.

דגם "Roewe RX8" היא **מכונית הדגל** של היצרן "Roewe".

## "Roewe RX8"

* דגם "Roewe RX8" הוצג לראשונה בתערוכת הרכב הבין-לאומית של בייג'ינג בשנת 2018.
* 5 דלתות.
* מספר נוסעים: 5 נוסעים, 7 נוסעים.
* 5 דרגות גימור.
* מנוע קדמי.
* מנוע בנזין מגדש טורבו.
* סוגי הנעות: הנעה אחורית 4x2, הנעה כפולה 4x4.
* תכולת מכל דלק - 70 ליטר.
* מחיר היחידה עמד על 168,800 - 198,800 רנמינבי (שנת 2018, בסין).

## תמונות

קובץ:Roewe RX8 001.jpg | דגם "Roewe RX8"
קובץ:Roewe RX8 002.jpg | דגם "Roewe RX8"
קובץ:Roewe RX8 005.jpg | דגם "Roewe RX8"
Roewe RX8 008.jpg | דגם "Roewe RX8"
קובץ:Roewe RX8 04.jpg | דגם "Roewe RX8"
קובץ:Roewe RX8 02.jpg | דגם "Roewe RX8"
קובץ:Roewe RX8 07.jpg | דגם "Roewe RX8"
קובץ:Roewe RX8 009.jpg | דגם "Roewe RX8"
קובץ:Roewe RX8 02 China 2019-04-03.jpg | דגם "Roewe RX8"


## ראו גם
* Roewe RX3
* Roewe 350
* Roewe 750

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2018
קטגוריה:רכבי Roewe
קטגוריה:כלי רכב המיוצרים בסין
קטגוריה:רכבי שטח ופנאי גדולים
באלי דליק ושלוק

**באלי, דליק ושלוק** היא סדרת טלוויזיה חינוכית לילדים המשודרת בערוץ הופ! ובשידורים חוזרים בערוץ 2 במסגרת הזכיינית "קשת".

דמויותיהם של באלי ושלוק השתתפו בסדרות: "החדר המוגן של הופ!" (2003), "הקייטנה של הופ! -מא' עד ת'" (2003), "חבורת ה"ס" (סוכות 2003), "המגילה החדשה של הופ!" (פורים 2004) ו"יום הולדת למדינה" (יום העצמאות ה-60 למדינת ישראל 2008), והשתתפו גם במופע חנוכה "הופ! מותק של פסטיבל 2008 - הגדולים של הקטנים".

את שיר הסיום מבצעים דליק ווליניץ ואבי יקיר.
## הפקה
הסדרה הייתה אחת הפקות המקור הראשונות של ערוץ הופ!, שהחל לשדר בשנת 2001. בסדרה, בה כיכב דליק ווליניץ, הופקו רק כ-20 פרקים, אך היא שודרה בשידורים חוזרים מספר פעמים.

בספטמבר 2002 רכש הערוץ הישראלי באמריקה הצפונית את התוכנית.

## עלילה
בכל פרק באלי ושלוק נעזרים בדליק בכל בעיה, שרים ורוקדים איתו.

## הדמויות
* **באלי** (אבי יקיר) - כלבלב לבן שלובש חולצה כחולה שמעליה אפודה לבנה עם תפוזים ומכנסיים ונעליים בצבע כתום.
* **שלוק** (אבי יקיר) - עורב שחור עם מקור צהוב.
* **דליק** (דליק ווליניץ) - בן אדם נחמד עוזר לבאלי ולשלוק בכל בעיה.
* **מליק** (דליק ווליניץ) - אחיו המבולבל של דליק.
* **פנקס** (שמעון כהן) - הספר המדבר של דליק.

## ראו גם

* הקונצונים
* אליק ובליק
* סיפורים לנימי
* דפנה ודודידו

## קישורים חיצוניים

## הערות שוליים

קטגוריה:סדרות טלוויזיה ישראליות שעלו לשידור בשנת 2000
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:תוכניות וסדרות טלוויזיה ישראליות בכיכובן של בובות
קטגוריה:דליק ווליניץ
מוזיאון המים והביטחון בנגב

300px|ממוזער|שמאל|הכניסה למוזיאון
**מוזיאון המים והביטחון בנגב** הוא מוזיאון בקיבוץ ניר עם שבנגב המערבי. הוא מוקדש לתולדות ההתיישבות בנגב המערבי, ואספקת המים ליישובים היהודיים באזור זה, ולמאבק להכללתו בתחומי מדינת ישראל.

## המוזיאון
המוזיאון ממוקם דרומית לקיבוץ ניר-עם, בלב חורש טבעי החולש בתצפית על צפון הנגב. הוא שוכן במבנה מאגר המים העגול המקורי של הקיבוץ, ששימש לאגירת המים ושליחתם ל-11 נקודות ההתיישבות בנגב. הכניסה אליו היא דרך חוליה של צינור מים, שנלקחה ממערכת המוביל הארצי.

המוזיאון מספר את סיפור אספקת המים ליישובים היהודיים בנגב המערבי: קידוחי מים שנעשו בסביבת ניר עם סיפקו מים, שאפשרו את הקמת 11 הנקודות בנגב המערבי בשנת 1946. המים מניר עם הוזרמו בצינורות שהונחו מהקיבוץ אל היישובים החדשים חודשים אחדים לאחר הקמתם. צינורות המים הונחו לפי תוכנית שהכין שמחה בלאס, מהנדס המים של מקורות, והורכבו מקטעי צינורות שנקנו בבריטניה. חברי ועדת אונסקו"פ שביקרו בנגב המערבי התרשמו מקיום היישובים בו, מקווי המים שהונחו אליהם ומהיכולת לקיים בו חקלאות. התרשמות זו הייתה הבסיס להמלצתם לארגון האו"ם לכלול את הנגב בתחומי המדינה היהודית לפי תוכנית החלוקה.

המוזיאון מתאר גם את עמידת ניר עם בפני הפולש המצרי במלחמת העצמאות, שבמהלכה היווה הקיבוץ מוקד התגוננות מרכזי בנגב.

מעט ממערב למוזיאון נמצא מאגר המים ניר עם.

ב-7 באוקטובר 2023 נפגע המוזאון במהלך קרב ניר עם ומאז הוא סגור למבקרים.

## קישורים חיצוניים

* המוזיאון, באתר המועצה לשימור אתרי מורשת בישראל
* יותם יעקבסון, ניר עם והאזור – טיול במכונית, באתר מסע אחר
* עופר רגב, מים בנגב – על מאבק ההישרדות של ישובי הדרום, באתר מסע אחר
* ניר עם, באתר מועצה אזורית שער הנגב
* תמונת מבנה המוזיאון, באתר הבשור
* מוזיאון המים והביטחון בניר עם, מיזם אבני מורשת

מים
מים
מים
קטגוריה:אספקת מים בישראל
קטגוריה:ניר עם
קטגוריה:הנגב: אספקת מים
פרסניה

**פרסניה** (בהונגרית: **Parasznya**) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית פרסניה קטנה מ-1,251 תושבים בשנת 1990 עד 1,143 תושבים בשנת 2018 (ירידה של 108 תושבים).

בפרסניה חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
רפאשהוטה

**רפאשהוטה** (בהונגרית: **Répáshuta**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית רפאשהוטה קטנה משמעותית בעשרות השנים האחרונות מ-608 תושבים בשנת 1995 עד 414 תושבים בשנת 2020 (ירידה של כ-32%). במפקד משנת 1900 נמנו בכפר 3 יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
Roewe RX3

**Roewe RX3** הוא קרוסאובר המוגדר קרוסאובר קומפקטי, מתוצרת יצרנית הרכב הסינית **Roewe**  (בסינית: "荣威"), חברת בת של סאיק מוטור אשר מיוצר משנת 2017 ועד היום בסין.

## "Roewe RX3"

* דגם חולק פלטפורמה משותפת עם דגם "MG ZS SUV"  מתוצרת "MG Motor" , חברת בת של "SAIC Motor UK" .
* 5 דלתות.
* 5 נוסעים.
* מנוע קדמי.
* מנוע בנזין מגדש טורבו.
* סוג הנעה: הנעה קדמית.
* קיבולת מכל דלק - 48 ליטר.
* 5 דרגות גימור.
* צמיגים: לדגם הבסיסי: "205 / 60 R16", ליתר הדגמים: "215 / 50 R17".
* סאנרוף (חלון גג) - שטח 1.19 מ"ר (אופציונלי).
* אחריות יצרן: 3 שנים / 100,000 ק"מ.
* מחיר היחידה עמד על 89,800 - 114,800 רנמינבי (שנת 2017, בסין).

## תמונות

קובץ: Roewe RX3 03.jpg| דגם "Roewe RX3" 
קובץ:Roewe RX3 rear.jpg| דגם "Roewe RX3" 
קובץ:Roewe RX3 02.jpg| דגם "Roewe RX3" 
קובץ:Roewe RX3 01.jpg| דגם "Roewe RX8" 
קובץ:每年的最后一次车展，总是让人有季节的错乱感。大展馆的好处就是不必为扎堆的人群而头大，当然也要P掉胳膊上冻人的鸡皮疙瘩。 (8).jpg | דגם "Roewe RX8" 
קובץ: 2017年广东东莞车展车模汽车宝贝模特 1 (3).jpg| דגם "Roewe RX3" 
קובץ:2017年广东东莞车展车模汽车宝贝模特 1 (5).jpg | דגם "Roewe RX3" 


## ראו גם
* Roewe RX8
* Roewe 350
* Roewe 750

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
קטגוריה:רכבי Roewe
שלישיית צבע טרי

**שלישיית צבע טרי** הייתה להקת פופ ישראלית, שחבריה היו יצחק קורן, דני קורן וירון פילצר.
## היסטוריה
הלהקה החלה את דרכה בשנת 1971 תחת השם "אבירי מפתח סול", אך לאחר כשנה בלבד שינתה את שמה לשלישיית "צבע טרי". מאז הלהקה פעלה תחת שם זה בשנים 1972–1979. פרסומה בא לה הודות לשיתוף הפעולה עם אילנית בשיר ללכת שבי אחרייך שזכה להצלחה.

ב-1978 הוציאה הלהקה את אלבומה היחיד "שלושה חברים" (בהוצאת "התקליט חיפה") שאיגד את מיטב הקלטותיה לאורך שש שנות פעילותה.
האלבום כלל 12 שירים מקוריים שחלקם הולחנו למילות שירי משוררים כמו "אני ואתה" (רחל המשוררת, שייקה פייקוב) - שהיה השיר הראשון שהקליטה הלהקה עם הקמתה, "הצופים והצופות" (יעקב שבתאי, סשה ארגוב) הידוע יותר בשם "צ'רלי קצ'רלי", ו"רוח בהרים" (לאה גולדברג, נחמה הנדל).

האלבום כלל גם את השיר "שיר החתונה" (מילים: ברק עמרני) עמו הופיעו בפסטיבל הזמר המזרחי - "דרור למנצח שיר מזמור" ואת השיר "צ'רלי קצ'רלי".

ב-1978 הקליטה את השיר "עוד אבינו חי" וזמן קצר לאחר מכן התפרקה.

## קישורים חיצוניים

צבע טרי
צבע טרי
קטגוריה:משתתפי פסטיבל הזמר המזרחי
קטגוריה:משתתפי פסטיבל שירי הילדים
שאיובאבון

**שאיובאבון** (בהונגרית: **Sajóbábony**) היא עיירה במחוז בורשוד-אבאוי-זמפלן שבצפון מזרח הונגריה. אוכלוסיית שאיובאבון קטנה משמעותית מ-3,291 תושבים בשנת 1990 עד 2,625 תושבים בשנת 2018 (ירידה של 666 תושבים).

## יהודי שאיובאבון
בשאיובאבון חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בהייצ'בה שבמישקולץ.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קרקש

**קַרְקָשׁ** (שם מדעי: *Colutea*) הוא סוג של צמחים מתת-משפחת הפרפרניים שבמשפחת הקטניות. מיני הקרקש הם שיחים בעלי פרחים, בגובה של 2–5 מטרים, שתפוצתם הטבעית בדרום-אירופה, צפון-אפריקה ודרום-מערב אסיה.
לקרקש עלים מנוצים בצבע ירוק בהיר עד ירוק-אפור. הקרקש פורח בקיץ. הפרחים צהובים או כתומים, דמויי-אפונה ומסודרים בתפרחת אשכול. לקרקש תרמילי זרעים, בצבעי ירוק-בהיר, אדום או נחושת.

## מינים

מתועדים 25 מינים של קרקש. וביניהם:
* **קרקש צהוב** (*Colutea istria*) – נפוץ בישראל
* **קרקש קִילִיקִי** (*Colutea cilicica*) – נפוץ בישראל
* ***Colutea arborescens***  – הנפוץ באירופה ובצפון אפריקה.
* ***Colutea orientalis***  - הנפוץ באירופה ובאסיה

## קישורים חיצוניים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:פרפרניים